شەفەق
نیوز/ چالاکوانەیلیگ لە ئیدارەی گەرمیان لە هەرێم کوردستان، ئمڕوو سێشەممە، وسیانیگ
ناڕەزایی لەبان پەلامارەیل ئیران و تورکیا لەبان ناوچەیل خوەرئاوای کوردستان و هەرێم
کوردستان ڕێک خستن.
پەیامنێر
ئاژانس شەفەق نيوز وت: ناڕەزایل لە پارک لەیلا قاسم لە کەلار گردەو بوین، وە بەشداریکردن
بڕیگ لە چالاکوانەیل، ئەرا شەرمەزارکردن پەلامارەیل  تورکیا و کوردستان  لە خوەرئاوای کوردستان و هەرێم کوردستان.
چالاکوانەیل
لە وسیانەگە دروشم "وەرخودان ژیانە" و "بژی وەرخودان روژاوا" بەرز
کردن.
چالاکوان
هێمن محمد وت: سوپای تورکیا و هیزەیل ئیرانی دووارە پەلامارەیل فاشیستیان لەبان گەل
کوردستان جیوەجی کردن، و دووپات کرد ک هەردوگ رژیم ئیرانی و تورکی کەفتنەسە قەیران
سیاسی و سەربازی و ئابووری قویلیگ، و خوازن وەردوام بوون لە زاڵبوون لەبان ئازادی ئەو
گەلەیل وەڕی وەردەوامی ئی پەلامارەیلە.
محمد
لە قسەیلی ئەرا ئاژانس شەفەق نیوز داوا لە نەتەوە یەکگرتگەیل و ریخریاگەیل جەهانی
و مرۆیی کرد سزای تورکیا و ئیران بیەن، لەوەر دەسدرویژیکردن لەبان خوین عراقی، و هەمیش
سەروەری وڵات.
